ગઈ કાલે છેલ્લે દિવસના અંતે બીએસઇ સેન્સેક્સ ૫૨.૬૬ પોઇન્ટના ઘટાડે ૨૮,૦૭૭.૧૮ પોઇન્ટ, જ્યારે એનએસઇ નિફ્ટી ૬.૩૫ પોઇન્ટના ઘટાડે ૮,૬૯૩.૦૫ પોઇન્ટની સપાટીએ બંધ જોવાઇ હતી, જોકે સેન્સેક્સ ૨૮ હજારની ઉપર બંધ જોવાયો છે. તે એક સારી નિશાની ગણાવી શકાય. આગામી સપ્તાહમાં ઓક્ટોબર એક્સપાયરી તથા દિવાળીના માહોલ વચ્ચે શેરબજારમાં વોલેટાલિટી વધવાની શક્યતા છે. શેરબજાર વિક્રમ સંવત ૨૦૭૨ના અંતિમ સપ્તાહમાં પ્રવેશી રહ્યું છે. સાથેસાથે ઓક્ટોબર એક્સપાયરી પણ છે. એટલું જ નહીં નિફ્ટીની કેટલીક અગ્રણી કંપનીઓનાં પરિણામ પણ આગામી સપ્તાહે આવનાર છે ત્યારે બજારમાં મોટી વધ-ઘટના અભાવ વચ્ચે રેન્જ બાઉન્ડ મૂવમેન્ટ જોવા મળી શકે છે.